ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση της υπ’ αρ. 1/2025 απόφαση Δημοτικού
Συμβουλίου του Δήμου Ωραιοκάστρου που αφορά σε μόνιμες κυκλοφοριακής ρυθμίσεις στο Δη-
μοτικό οδικό δίκτυο της Δ.Ε. Ωραιοκάστρου στα
πλαίσια του έργου: «Αστικές (πράσινες/βιοκλιματικές) αναπλάσεις ανοικτών δημόσιων χώρων και
αξιοποίηση ανενεργών υποδομών προς όφελος
της βιώσιμης και συμπεριληπτικής ανάπτυξης
ΟΧΕ-ΒΑΑ ΜΕΘ».
Τροποποίηση της υπ’ αρ. 10661/22.7.2024 απόφασης «Εξουσιοδότηση σύμφωνα με το άρθρο  5
του ν.δ. 1017/1971» (Β’ 4480).
ΑΠΟΦΑΣΕΙΣ
Αριθμ. 33543
(1)
Έγκριση της υπ’ αρ. 1/2025 απόφαση Δημοτικού
Συμβουλίου του Δήμου Ωραιοκάστρου που αφορά σε μόνιμες κυκλοφοριακής ρυθμίσεις στο Δη-
μοτικό οδικό δίκτυο της Δ.Ε. Ωραιοκάστρου στα
πλαίσια του έργου: «Αστικές (πράσινες/βιοκλιματικές) αναπλάσεις ανοικτών δημόσιων χώρων και
αξιοποίηση ανενεργών υποδομών προς όφελος
της βιώσιμης και συμπεριληπτικής ανάπτυξης
ΟΧΕ-ΒΑΑ ΜΕΘ».
Ο ΓΡΑΜΜΑΤΕΑΣ ΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τον Κώδικα Οδικής Κυκλοφορίας (ν. 2696/1999,
Α’ 57), και ιδιαίτερα το άρθρο 52 όπως τροποποιήθηκε
με το άρθρο 46 του ν. 3542/2007 «Τροποποιήσεις διατάξεων του ΚΟΚ» (Α’ 50) και αντικαταστάθηκε με το
άρθρο  48 του ν. 4313/2014.
2. Τον ν. 4727/2020 (Α’ 184).
3. Τα βασιλικά διατάγματα του 1956 «Περί καθορισμού
των επαρχιακών οδών των Νομών του Κράτους κατά τις
διατάξεις του ν. 3155/1955 περί κατασκευής και συντηρήσεως οδών» (Α’ 47).
4. Την υπό στοιχεία ΔΜΕΟ/ε/0/266/1995 υπουργική
απόφαση «Ανακατάταξη Επαρχιακού Οδικού Δικτύου
των Νομών της Χώρας» (Β’ 293).
5. Το υπ’ αρ. 15109/13-05-2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών «Εγκρίσεις αποφάσεων συλλογικών οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
6. Την υπό στοιχεία ΔΟΥ/οικ/220/15-01-2015 (ΑΔΑ:
Ω37Χ1-2ΥΑ) εγκύκλιο της Γενικής Γραμματείας Υποδομών του Υπουργείου Υποδομών Μεταφορών και Δι-
κτύων περί μέτρων ρύθμισης της κυκλοφορίας για την
εκτέλεση έργων.
7. Την παρ. 3 του άρθρου 40 του ν. 4735/2020 «Τροποποίηση του Κώδικα της Ελληνικής Ιθαγένειας, νέο πλαίσιο
επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής Γραμματείας Ιθαγένει-
ας και της Γενικής Γραμματείας Ανθρώπινου Δυναμικού
Δημόσιου Τομέα του Υπουργείου Εσωτερικών, ρυθμίσεις
για την αναπτυξιακή προοπτική και την εύρυθμη λειτουργία των Οργανισμών Τοπικής Αυτοδιοίκησης και
άλλες διατάξεις» (Α’ 197).
8. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107).
9. Τον ν. 2647/1998 «Μεταβίβαση αρμοδιοτήτων της
Περιφέρειες και την Αυτοδιοίκηση και άλλες διατάξεις»
(Α’ 237).
10. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
11. Τις Οδηγίες Μελετών Οδικών Έργων (ΟΜΟΕ).
12. Το π.δ. 142/2010 «Οργανισμός της Αποκεντρωμένης Διοίκησης Μακεδονίας - Θράκης» (Α’ 235).
13. Την υπ’ αρ. 86781/19-12-2022 απόφαση του
Υπουργού Εσωτερικών «Διορισμός του Ιωάννη Σάββα
του Κωνσταντίνου, στη θέση του μετακλητού ΓραμμαΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
30 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2067
02.05.2025 10:30:23
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2067/30.04.2025
τέα Αποκεντρωμένης Διοίκησης Μακεδονίας - Θράκης»
(ΥΟΔΔ 1183).
14. Την υπ’ αρ. 263518/22-12-2022 (ΑΔΑ: 6ΚΚΖΟΡ1ΥΙΧΑ) απόφαση του Γραμματέα της Αποκεντρωμένης
Διοίκησης Μακεδονίας - Θράκης «Ανάθεση άσκησης
αρμοδιοτήτων σε οργανικές μονάδες της Αποκεντρωμένης Διοίκησης Μακεδονίας-Θράκης και παροχή
εξουσιοδότησης υπογραφής πράξεων και εγγράφων
"Με εντολή Γραμματέα" στους προϊσταμένους των οργανικών μονάδων της Αποκεντρωμένης Διοίκησης Μα-
κεδονίας-Θράκης», με την οποία ανατίθεται στην Υπηρεσία μας η άσκηση της αρμοδιότητας που ορίζεται με
τις διατάξεις του α’ εδαφίου της παρ. 1 του άρθρου 52
του ν. 2696/1999 (Α 47).
15. Το υπ’ αρ. 4453/5-3-2025 έγγραφο της Δ.Τ.Υ του
Δήμου Ωραιοκάστρου με το οποίο διαβιβάζεται στην
υπηρεσία μας η απόφαση Δ.Σ του θέματος, κατ’ εφαρμογή της παρ. 1 του άρθρου 52 και της παρ. 2 του άρ-
θρου 10 του ν. 2696/1999 (Α’ 57). Το παραπάνω έγγραφο
πρωτοκολλήθηκε στην Υπηρεσία μας στις 5-3-2025 και
έλαβε τον αριθμ. πρωτ. 19186.
16. Το υπ’ αρ. 4844/17-2-2025 έγγραφο της Διεύθυνσης
Διοίκησης της Αποκεντρωμένης Διοίκησης Μακεδονίας
Θράκης (ΑΔΜΘ) με το οποίο διαβιβάζεται στην υπηρεσία
υπ’ αρ. 1/2025 (ΑΔΑ: ΨΒΛΗΩΗΖ-ΨΒ6) απόφαση Δ.Σ.του
θέματος ελεγμένη ως προς το νομότυπο της διαδικασίας
έκδοσής της.
17. Το υπ’ αρ. 27807/1-4-2025 έγγραφο της υπηρεσίας
μας με το οποίο ζητούνται συμπληρωματικά στοιχεία και
διευκρινίσεις επι των κυκλοφοριακών ρυθμίσεων όπως
εγκρίνονται με την απόφαση Δ.Σ του θέματος.
18. Το υπ’ αρ. 6717/1-4-2025 έγγραφο της Τεχνικής
Υπηρεσίας του Δήμου Ωραιοκάστρου με το οποίο διαβιβάζονται στην υπηρεσία συμπληρωματικά στοιχεία
και αποστέλλεται εκ νέου η κυκλοφοριακή μελέτη που
συνοδεύει τις κυκλοφοριακές ρυθμίσεις όπως εγκρίθηκαν με την ΑΔΣ του θέματος. Το παραπάνω έγγραφο
πρωτοκολλήθηκε στην Υπηρεσία μας στις 2/4/2025 με
αριθμ. πρωτ. 7976.
19. Το γεγονός ότι από τις κυκλοφοριακές ρυθμίσεις
της παρούσης δεν επηρεάζεται η λειτουργία των μέσων
μαζικής μεταφοράς.
20. Το γεγονός ότι από την παρούσα απόφαση δεν
προκαλείται δαπάνη σε βάρος του προϋπολογισμού του
Δήμου.
21. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
Και επειδή:
Σύμφωνα με την υποβληθείσα κυκλοφοριακή μελέτη
που συνοδεύει την απόφαση του θέματος οι προτεινόμενες κυκλοφοριακές ρυθμίσεις συμβάλλουν στην
εξυπηρέτηση των πολιτών και στη βελτίωση των κυκλοφοριακών συνθηκών της περιοχής, αποφασίζουμε:
Την έγκριση της υπ’ αρ. 1/2025 (ΑΔΑ:ΨΒΛΗΩΗΖ-ΨΒ6)
απόφασης Δ.Σ Δήμου Ωραιοκάστρου που αφορά σε
μόνιμες κυκλοφοριακές ρυθμίσεις στο Δημοτικό οδικό
δίκτυο της Δ.Ε. Ωραιοκάστρου στα πλαίσια του έργου:
«Αστικές (πράσινες/βιοκλιματικές) αναπλάσεις ανοικτών
δημόσιων χώρων και αξιοποίηση ανενεργών υποδομών
προς όφελος της βιώσιμης και συμπεριληπτικής ανάπτυξης ΟΧΕ-ΒΑΑ ΜΕΘ». Πιο συγκεκριμένα, με την Απόφαση
ΔΣ του θέματος εγκρίνονται οι αλλαγές στη διατομή του
οδοστρώματος και στο καθεστώς στάθμευσης στο υπό
παρέμβαση Δημοτικό οδικό δίκτυο.
Αναλυτική περιγραφή των κυκλοφοριακών ρυθμίσεων
όπως εγκρίνονται με την ΑΔΣ υπάρχει στην κυκλοφοριακή μελέτη που τη συνοδεύει και εστάλησαν στην υπηρε-
σία μας με το 15ο και 18ο σχετ., εφόσον δεν αντίκεινται
στους όρους και τις προϋποθέσεις της παρούσης.
Η εν λόγω έγκριση χορηγείται με τις εξής προϋποθέσεις:
1. Οι αναγκαίες παρεμβάσεις για την υλοποίηση των
κυκλοφοριακών ρυθμίσεων του θέματος θα πρέπει να
είναι σύμφωνες με τον Κώδικα οδικής κυκλοφορίας
(ΚΟΚ), τις προδιαγραφές του Υπουργείου Υποδομών,
Μεταφορών και Δικτύων και τις ισχύουσες Ευρωπαϊκές
προδιαγραφές.
2. Η χωροθέτηση των θέσεων στάθμευσης πάρα την
οδό οφείλει να τηρεί τους κανόνες και περιορισμούς του
άρθρου 34 του ν. 2696/1999 (ΚΟΚ), με το άρθρο 17 του
ν. 4784/2021 (Α’ 40).
3. Την ευθύνη για την υλοποίηση των κυκλοφοριακών
ρυθμίσεων θέματος έχει ο Δήμος Ωραιοκάστρου ο οποίος υποχρεούται καθ’ όλη τη διάρκεια εφαρμογής τους να
αξιολογεί την αποτελεσματικότητα του σε σχέση με το
ευρύτερο δίκτυο κυκλοφορίας της πόλης, παρακολουθώντας και συντηρώντας τα σχετικά έργα.
4. Η εν λόγω έγκριση αφορά μόνο τα μόνιμα μέτρα
ρύθμισης της κυκλοφορίας στο Δημοτικό οδικό δίκτυο
και όχι την έγκριση της μελέτης εφαρμογής των κυκλοφοριακών ρυθμίσεων.
5. Με την παρούσα απόφαση δεν νομιμοποιούνται
και δεν υποκαθίστανται άλλες απαιτούμενες άδειες ή
εγκρίσεις που απαιτούνται για την υλοποίηση και την
λειτουργία του έργου.
Η παρούσα αφορά στην έγκριση του μέτρου ρύθμισης
της κυκλοφορίας αρμόδιος φορέας για την επιλογή και
χωροθέτηση της κατάλληλης σήμανσης των κυκλοφοριακών ρυθμίσεων της παρούσης κατ’ εφαρμογή των
σχετικών Οδηγιών, είναι ο κατά περίπτωση αρμόδιος
φορέας συντήρησης της υπό παρέμβαση οδού, σύμφωνα με τις διατάξεις του άρθρου 10 του ν. 2696/1999
όπως τροποποιήθηκε και ισχύει.
Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή εκτέ-
λεση και λειτουργία στα πλαίσια των αρμοδιοτήτων τους.
Η παρούσα απόφαση αναρτάται στο διαδίκτυο, στον
ιστότοπο του Προγράμματος «Διαύγεια».
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 17 Απριλίου 2025
Ο Γραμματέας της
Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2067/30.04.2025
Αριθμ. 9656
(2)
Τροποποίηση της υπ’ αρ. 10661/22.7.2024 απόφασης «Εξουσιοδότηση σύμφωνα με το άρθρο  5
του ν.δ. 1017/1971» (Β’ 4480).
ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΤΑΜΕΙΟΥ
ΧΡΗΜΑΤΟΔΟΤΗΣΕΩΣ ΔΙΚΑΣΤΙΚΩΝ ΚΤΙΡΙΩΝ
Έχοντας υπόψη:
1) Το άρθρο 5 του ν.δ. 1017/1971 «Περί συστάσεως Ταμείου Χρηματοδοτήσεως Δικαστικών Κτιρίων» (Α’ 209).
2) Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143).
3) Την υπό στοιχεία 14869οικ./30.3.2021 κοινή απόφαση των Υπουργών Δικαιοσύνης και Οικονομικών «Πρό-
σθετη αποζημίωση σε Ποινικές Δίκες Μακράς Διαρκείας, κατά την παρ. 1 β’ του άρθρου 14 του ν. 3226/2004
(Α’ 24)» (Β’ 1472).
4) Την υπ’ αρ. 10661/22.7.2024 απόφαση της υπ’ αρ.
1314/22.7.2024 συνεδρίασης του Δ.Σ. (θέμα 2ο) περί
εξουσιοδότησης σύμφωνα με το αρ. 5 του ν.δ. 1017/1971
(Β’ 4480, ΑΔΑ: ΨΓ2Σ46ΨΧΥΙ-Κ6Ο).
5) Την εισήγηση της Αναπληρώτριας Προϊσταμένης
του Τμήματος Οικονομικού του ΤΑ.Χ.ΔΙ.Κ.
6) Το γεγονός ότι με την παρούσα απόφαση δεν προκαλείται δαπάνη σε βάρος του προϋπολογισμού του
ΤΑ.Χ.ΔΙ.Κ.
7) Το γεγονός ότι οι διατάξεις της παρούσας δεν
αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ-ΜΙΤΟΣ,
αποφασίζει:
Την τροποποίηση της ανωτέρω (στοιχ. 4) απόφασης
εξουσιοδότησης, ως προς τις περ. (β) και (γ) και αντικατάστασή τους ως εξής:
β) Την Αγόρω -Ελισσάβετ Λαζάρου, Προϊσταμένη Διεύθυνσης της Κεντρικής Υπηρεσίας του Υπουργείου Δικαι-
οσύνης, για την έγκριση πραγματοποίησης δαπανών και
την υπογραφή των αντίστοιχων αποφάσεων ανάληψης
υποχρέωσης, μέχρι του ποσού της απευθείας ανάθεσης.
γ) Την Αγόρω -Ελισσάβετ Λαζάρου, Προϊσταμένη Διεύθυνσης της Κεντρικής Υπηρεσίας του Υπουργείου Δικαι-
οσύνης, για την υπογραφή των καταστάσεων πληρωμής
δαπανών που αφορά στην πρόσθετη αποζημίωση σε
Ποινικές Δίκες Μακράς Διαρκείας, κατά την παρ. 1β του
άρθρου 14 του ν. 3226/2004 (Α’ 24).
Κατά τα λοιπά ισχύει η υπ’ αρ.10661/22.7.2024 απόφαση της υπ’ αρ. 1314/22.7.2024 συνεδρίασης του
Διοικητικού Συμβουλίου του ΤΑ.Χ.ΔΙ.Κ (Β’ 4480, ΑΔΑ:
ΨΓ2Σ46ΨΧΥΙ-Κ6Ο).
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 23 Απριλίου 2025
Ο Πρόεδρος
ΠΕΛΟΨ ΛΑΣΚΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2067/30.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202067.pdf | Tokens: 12927]